
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2405 

26 Σεπτεμβρίου 2013 


ΑΠΟΦΑΣΕΙ Σ 

Αριθμ. Οικ. 50129/1392 

Πρότυπες Περιβαλλοντικές Δεσμεύσεις (ΠΠΔ) για έργα 
και δραστηριότητες της κατηγορίας Β της 8ης Ομά¬ 
δας «Υδατοκαλλιέργειες» του παραρτήματος VIII 
της υπ’ αριθ. 1958/2012 (Β' 21) υπουργικής απόφα¬ 
σης, όπως εκάστοτε ισχύει και ειδικότερα για τα 
έργα και τις δραστηριότητες με α/α 1, 2, 4, 5 και 6». 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 4014/2011 «Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (Α' 209) και ειδικό¬ 
τερα το άρθρο 8 αυτού. 

2. Το Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος, Ενέργειας και Κλιματικής Αλλαγής» (Α' 24). 

3. Το Ν. 3937/2011 «Διατήρηση της βιοποικιλότητας και 
άλλες διατάξεις» (Α' 60). 

4. Το Ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (Α' 289), 
πιο συγκεκριμένα τα άρθρα 14, 45-60, όπως τροποποι¬ 
ήθηκαν και ισχύουν. 

5. Το Ν. 4056/2012 «Ρυθμίσεις για την κτηνοτροφία και 
τις κτηνοτροφικές εγκαταστάσεις και άλλες διατάξεις» 
(Α’ 52) και ειδικότερα το άρθρο 13 αυτού. 

6. Το Ν. 1734/1987 (Α' 189) «Βοσκότοποι και ρύθμιση 
ζητημάτων σχετικών με κτηνοτροφική αποκατάσταση 
και με άλλες παραχωρήσεις καθώς και θεμάτων που 
αφορούν δασικές εκτάσεις», όπως τροποποιήθηκε και 
ισχύει. 

7. Το Ν. 3208/2003 «Προστασία των δασικών οικο¬ 
συστημάτων, κατάρτιση δασολογίου, ρύθμιση εμπράγ¬ 
ματων δικαιωμάτων επί δασών και δασικών εν γένει 
εκτάσεων και άλλες διατάξεις», όπως τροποποιήθηκε 
και ισχύει (Α' 303). 


8. Την ΥΑ15277/2012 «Εξειδίκευση διαδικασιών για την 
ενσωμάτωση στις ΑΕΠΟ της προβλεπόμενης από τις 
διατάξεις της Δασικής Νομοθεσίας έγκρισης επέμβασης, 
για τα έργα και δραστηριότητες κατηγοριών Α και Β 
της ΥΑ 1958/2012 (ΦΕΚ Β' 21), σύμφωνα με το άρθρο 12 
του Ν. 4014/2011» (Β' 1077). 

9. Το υπ’ αριθμ. 172592/2547/28.06.12 (ΑΔΑ: Β4ΛΝ0-Ο4Ι) 
έγγραφο της Ειδικής Γραμματείας Δασών του ΥΠΕΚΑ 
«Εφαρμογή διατάξεων νόμου 4056/12 (52/Α') επί ζητη¬ 
μάτων αρμοδιότητας της δασικής υπηρεσίας». 

10. Το Ν. 3028/2002 «Για την Προστασία των Αρχαιοτή¬ 
των και εν γένει της Πολιτιστικής Κληρονομιάς» (Α' 153). 

11. Την ΥΑ 1958/2012 «Κατάταξη δημόσιων και ιδιω¬ 
τικών έργων και δραστηριοτήτων σε κατηγορίες και 
υποκατηγορίες σύμφωνα με το άρθρο 1 παράγραφος 
4 του Ν. 4014/2011 (Α' 209)» (Β' 21), όπως τροποποιήθηκε 
και ισχύει. 

12. Την ΚΥΑ 31722/2011 (Β’ 2505) «Εγκριση Ειδικού Πλαι¬ 
σίου Χωροταξικού Σχεδιασμού και Αειφόρου Ανάπτυξης 
για τις υδατοκαλλιέργειες και της στρατηγικής μελέτης 
περιβαλλοντικών επιπτώσεων αυτού». 

13. Την ΚΥΑ 50910/2727/2003 «Μέτρα και Όροι για τη 
Διαχείριση Στερεών Αποβλήτων. Εθνικός και Περιφερει¬ 
ακός Σχεδιασμός Διαχείρισης» (Β' 1909). 

14. Το Β.Δ. 142/1971 «Περί αλιείας των υδρόβιων ζώων, 
λιμνών και ποταμών και προστασίας αυτών» (Α' 49). 

15. Την υπ’ αριθμ. 121570/1866/12.06.2009 κοινή εγκύκλιο 
του Υπουργείου Περιβάλλοντος Χωροταξίας και Δημο- 
σίων'Εργων και του Υπουργείου Αγροτικής Ανάπτυξης 
και Τροφίμων «Ρύθμιση θεμάτων υδατοκαλλιεργητικών 
μονάδων». 

16. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87). 

17. Το Π.Δ. 402/88 (ΦΕΚ 187 Α/26-08-1988) «Οργανισμός 
του Υπουργείου Γεωργίας», όπως ισχύει. 

18. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Οι διατάξεις της παρούσας καθορίζουν τις Πρό¬ 
τυπες Περιβαλλοντικές Δεσμεύσεις (ΠΠΔ), καθώς και 
κάθε άλλη αναγκαία λεπτομέρεια σύμφωνα με την 

παράγραφο 3 του άρθρου 8 του Ν. 4014/2011 (Α' 209) 
όπως εκάστοτε ισχύει, για έργα και δραστηριότητες 
της κατηγορίας Β της 8ης Ομάδας «Υδατοκαλλιέργει¬ 
ες» του παραρτήματος VIII της Υ.Α. 1958/2012 (Β' 21), 
όπως εκάστοτε ισχύει και ειδικότερα για τα έργα και 
τις δραστηριότητες με: 

α/α 1: «Πόσης φύσεως ιχθυογεννητικοί σταθμοί και 
εκκολαπτήρια» (εντός καθορισμένων ΠΟΑΥ), 

α/α 2: «Εκτροφή θαλάσσιων ιχθύων» (εντός καθορισμέ¬ 
νων ΠΟΑΥ και για εκτός περιοχών ΝαΙυΓα 2000, Δ < 500 
όπου Δ= δυναμικότητα σε τόνους ανά έτος), 

α/α 4: «Εκτροφή καρκινοειδών και μαλακίων» (εντός 
καθορισμένων ΠΟΑΥ και Δ < 200 όπου Δ= δυναμικότητα 
σε τόνους ανά έτος), 

α/α 5: «Εκτροφή ειδών γλυκού νερού (πέστροφες 
κ.λπ.)» (περιπτώσεις που δεν κατατάσσονται στην υπο¬ 
κατηγορία Α2) και 

α/α 6: «Εκτροφή αμφιβίων» (το σύνολο). 

2. Στο πεδίο εφαρμογής της παρούσας δεν υπάγο¬ 
νται άλλα έργα και δραστηριότητες της κατηγορίας Β 
της υπ’ αριθμ. 1958/2012 (Β' 21) υπουργικής απόφασης, 
όπως τροποποιήθηκε και ισχύει, που τυχόν απαιτού¬ 
νται για την κατασκευή ή/και τη λειτουργία των έργων 
και δραστηριοτήτων της παραγράφου 1 του παρόντος 
άρθρου. Για τα έργα και τις δραστηριότητες αυτές, ο 
φορέας του έργου ή της δραστηριότητας υποχρεού- 
ται να ακολουθήσει τις διατάξεις του άρθρου 8 του Ν. 
4014/2011 (Α' 209) και μέχρι την έκδοση των αντίστοιχων 
σχετικών αποφάσεων της παραγράφου 3 του άρθρου 
8, τις διατάξεις της παραγράφου 3 του άρθρου 30 του 
ίδιου Νόμου. 

3. Σκοπός της παρούσας είναι η προστασία του φυσι¬ 
κού και ανθρωπογενούς περιβάλλοντος και η διασφά¬ 
λιση της δημόσιας υγείας με τον προσδιορισμό όλων 
των αναγκαίων μέτρων και περιορισμών που πρέπει 
να εφαρμόζονται κατά την κατασκευή και λειτουργία 
των έργων και δραστηριοτήτων της παραγράφου 1 του 
παρόντος άρθρου. 

Άρθρο 2 

Αρμόδια Υπηρεσία 

Αρμόδια υπηρεσία για την υπαγωγή σε Π.Π.Δ. των έρ¬ 
γων και δραστηριοτήτων της παραγράφου 1 του άρθρου 
1 της παρούσας είναι η Υπηρεσία η οποία εκδίδει την 
άδεια ίδρυσης και λειτουργίας μονάδας υδατοκαλλιέρ¬ 
γειας σύμφωνα με την παράγραφο 3 του άρθρου 1 του Β. 
Δ/γματος 142/1971 (ΦΕΚ Α'49) και την παράγραφο 11 του 
άρθρου 19 του Ν. 3208/2003 (ΦΕΚ Α’ 303) όπως ισχύουν. 

Αρθρο 3 

Διαδικασία υπαγωγής σε ΠΠΔ 

1. Ο φορέας του έργου ή της δραστηριότητας ή ο με¬ 
λετητής του υποβάλλει στην κατά περίπτωση αρμόδια 
υπηρεσία του άρθρου 2 της παρούσας, συμπληρωμένη 
και υπογεγραμμένη δήλωση υπαγωγής σε Π.Π.Δ. Το πε¬ 
ριεχόμενο της δήλωσης αυτής ορίζεται στο Παράρτημα 
Α το οποίο προσαρτάται στην παρούσα απόφαση και 
αποτελεί αναπόσπαστο τμήμα αυτής. Η δήλωση αυτή 
συνοδεύεται και από τα κατά περίπτωση δικαιολογητικά 
που αναφέρονται στο άρθρο 4 της παρούσας απόφα¬ 
σης. 

2. Η παραπάνω δήλωση υπαγωγής σε Π.Π.Δ. και τα 
τυχόν δικαιολογητικά του άρθρου 4 της παρούσας, υπο¬ 


βάλλονται μαζί με τα λοιπά απαιτούμενα δικαιολογητικά 
για την έκδοση της άδειας ίδρυσης και λειτουργίας 
στην αρμόδια υπηρεσία του άρθρου 2 της παρούσας 

3. Η αρμόδια υπηρεσία του άρθρου 2 της παρούσας, 
μετά την εξέταση των υποβληθέντων στοιχείων προ¬ 
βαίνει στην έκδοση της άδειας ίδρυσης και λειτουργίας, 
αναπόσπαστο τμήμα της οποίας αποτελούν οι Π.Π.Δ. 
Με την αυτοδίκαιη υπαγωγή σε Π.Π.Δ. συμπληρώνεται 
το έντυπο του Παραρτήματος Δ, το οποίο προσαρτά- 
ται στην παρούσα απόφαση, στο οποίο παρατίθενται 
το σύνολο των κατά περίπτωση εφαρμοζόμενων Π.Π.Δ. 
Το συμπληρωμένο αυτό έντυπο συνοδεύει την κατά 
περίπτωση χορηγούμενη άδεια. 

4. α) Σε περιπτώσεις που η δήλωση υπαγωγής σε 
Π.Π.Δ. δεν είναι συμπληρωμένη σε όλα τα κατά περίπτω¬ 
ση απαιτούμενα πεδία της ή σε περιπτώσεις που δεν 
έχουν επισυναφθεί σε αυτή τα κατά περίπτωση απαι- 
τούμενα δικαιολογητικά του άρθρου 4 της παρούσας, η 
Υπηρεσία του άρθρου 2 της παρούσας εντός δέκα (10) 
εργάσιμων ημερών με έγγραφό της ζητά τα απαιτούμε- 
να προς συμπλήρωση πεδία και δικαιολογητικά και θέτει 
εύλογο χρονικό περιθώριο για την προσκόμισή τους 
το οποίο δεν μπορεί να υπερβαίνει τους έξι (6) μήνες. 

β) Εάν από τα στοιχεία που απαιτούνται για τη χο¬ 
ρήγηση της άδειας ίδρυσης και λειτουργίας, ή από τα 
στοιχεία της Δήλωσης υπαγωγής, προκύπτει ότι το συ¬ 
γκεκριμένο έργο ή δραστηριότητα δεν είναι συμβατό 
με τις κατευθύνσεις της χωρικής πολιτικής, ή αντίκειται 
στις θεσμοθετημένες χρήσεις γης ή στα στοιχεία περι¬ 
βαλλοντικής ευαισθησίας της περιοχής (π.χ. αρνητικό 
πόρισμα Ειδικής Οικολογικής Αξιολόγησης) ή ότι δεν 
εμπίπτει στο πεδίο εφαρμογής της παρούσας απόφα¬ 
σης, η Υπηρεσία του άρθρου 2 της παρούσας, εντός 15 
εργάσιμων ημερών ενημερώνει εγγράφως το φορέα 
του έργου και αναστέλλει τη διαδικασία χορήγησης 
της άδειας ίδρυσης και λειτουργίας και την υπαγωγή 
σε Π.Π.Δ. 

5. Η κατά τα ανωτέρω δήλωση υπαγωγής σε Π.Π.Δ. 
επέχει θέση υπεύθυνης δήλωσης του φορέα του έρ¬ 
γου ή της δραστηριότητας ή του μελετητή κατά το 
Ν. 1599/1986 (Α' 75), όπως εκάστοτε ισχύει. Σε περίπτω¬ 
ση ανακριβούς ή ψευδούς δηλώσεως ο φορέας του 
έργου ή της δραστηριότητας ή ο μελετητής υπόκειται 
στις κυρώσεις που προβλέπονται από τις διατάξεις της 
παραγράφου 6 του άρθρου 22 του Ν. 1599/1986 (Α' 75) 
καθώς και στις ποινικές, αστικές και διοικητικές κυρώ¬ 
σεις του Ν. 1650/1986 (Α' 160) όπως έχουν τροποποιηθεί 
και ισχύουν. 

Άρθρο 4 
Δικαιολογητικά 

1. Η Δήλωση υπαγωγής σε Π.Π.Δ. συνοδεύεται από τα 
ακόλουθα κατά περίπτωση δικαιολογητικά: 

α.1. Εφόσον το έργο αφορά σε «Εκτροφή ειδών γλυκού 
νερού (πέστροφες κ,λπ.)», ή σε «Εκτροφή αμφιβίων», υπο¬ 
βάλλεται βεβαίωση της αρμόδιας Υπηρεσίας Δόμησης 
περί υπαγωγής ή μη της περιοχής του έργου σε συγκε¬ 
κριμένες δεσμεύσεις του χωρικού σχεδιασμού (Ειδικό 
πλαίσιο Υδατοκαλλιεργειών, Περιφερειακό Πλαίσιο, ΓΠΣ, 
ΣΧΟΑΑΠ, κ,λπ.). 

α.2. Εφόσον το έργο αφορά σε «Πάσης φύσεως ιχθυ- 
ογεννητικοί σταθμοί και εκκολαπτήρια», ή σε «Εκτροφή 
θαλάσσιων ιχθύων», ή σε «Εκτροφή καρκινοειδών και 

μαλακίων», υποβάλλεται γνωμοδότηση του φορέα της 
ΠΟΑΥ σχετικά με τη δυνατότητα εγκατάστασης της μο¬ 
νάδας εντός της ΠΟΑΥ στην οποία αναφέρονται η θέση 
χωροθέτησης της μονάδας καθώς και η έκτασή της. 

β. Εφόσον η περιοχή υλοποίησης του έργου εμπίπτει 
στις προστατευόμενες περιοχές του δικτύου ΝαΙϋΓα 
2000, οπότε ακολουθείται η διαδικασία υποβολής Ει¬ 
δικής Οικολογικής Αξιολόγησης (ΕΟΑ), υποβάλλεται η 
σχετική απόφαση του Περιφερειάρχη με τυχόν πρόσθε¬ 
τους όρους στις Π.Π.Δ., σύμφωνα με την παράγραφο 
3 του άρθρου 10 του ν. 4014/2011. Οι πρόσθετοι όροι 
συμπληρώνονται από την υπηρεσία του άρθρου 2 της 
παρούσας στο έντυπο του Παραρτήματος Δ της πα¬ 
ρούσας. 

γ. Εφόσον το έργο υλοποιείται σε χερσαία περιο¬ 
χή, υποβάλλεται πράξη χαρακτηρισμού της έκτασης 
εγκατάστασης του έργου (καθώς και τελεσιδικία της), 
σύμφωνα με τις διατάξεις του ν. 998/79 όπως ισχύει, ή 
βεβαίωση της Δασικής Υπηρεσίας με απόσπασμα κυρω¬ 
μένου δασικού χάρτη (εφόσον υφίσταται στην περιοχή 
κυρωμένος δασικός χάρτης). 

δ. Εφόσον η περιοχή του έργου εμπίπτει στις δια¬ 
τάξεις του Ν. 3028/2002 «Για την προστασία των Αρ¬ 
χαιοτήτων και εν γένει της Πολιτιστικής Κληρονομιάς» 
(Α' 153), όπως εκάστοτε ισχύουν, υποβάλλονται οι σχετι¬ 
κές εγκρίσεις των αρμόδιων Αρχαιολογικών Υπηρεσιών 
στις οποίες δύναται να προσδιορίζονται πρόσθετες ή 
άλλες ειδικές περιβαλλοντικές δεσμεύσεις που θα συ¬ 
μπληρώνονται από την υπηρεσία του άρθρου 2 της 
παρούσας στο έντυπο του Παραρτήματος Δ της πα¬ 
ρούσας. Ειδικότερα, αν το έργο εμπίπτει στις διατάξεις 
του Ν. 3028/2002 και χωροθετείται αποκλειστικά σε 
θαλάσσια περιοχή, απαιτείται η υποβολή της σχετικής 
έγκρισης μόνο της Εφορείας Εναλίων Αρχαιοτήτων. 

ε. Εφόσον το έργο υλοποιείται σε χερσαία έκταση 
και η έκταση εγκατάστασης του έργου ή τμήμα αυτής 
βρίσκεται εντός της ζώνης αιγιαλού, παραλίας, όχθης 
και παρόχθιας ζώνης, υποβάλλεται βεβαίωση από την 
οικεία Κτηματική Υπηρεσία για τη δυνατότητα εγκατά¬ 
στασης του έργου στην εν λόγω έκταση. 

στ. Για έργα και δραστηριότητες που διαθέτουν 
εν ισχύ απόφαση Έγκρισης Περιβαλλοντικών Όρων 
(Α.Ε.Π.Ο.) δύναται να υποβάλλεται η εν ισχύ Α.Ε.Π.Ο. 

2. Σε περίπτωση που κάποιο από τα παραπάνω δικαιο- 
λογητικά περιλαμβάνεται στο φάκελο που υποβάλλεται 
για την χορήγηση της άδειας ίδρυσης και λειτουργίας 
ή στην περίπτωση που χορηγείται από την κατά πε¬ 
ρίπτωση αρμόδια υπηρεσία κατά τη διαδικασία γνω¬ 
μοδοτήσεων επί του φακέλου για την χορήγηση της 
άδειας αυτής, τότε δεν απαιτείται να συνυποβληθεί με 
τη δήλωση υπαγωγής του έργου σε Π.Π.Δ. 

Αρθρο 5 

Χρονική διάρκεια ισχύος 

1. Η υπαγωγή σε ΠΠΔ για τα έργα και δραστηριότητες 
που εμπίπτουν στο πεδίο εφαρμογής της παρούσας 
απόφασης παραμένει σε ισχύ εφόσον δεν επέρχεται 
μεταβολή σε κάποια από τα πεδία Α.3.2 και Α.4 της 
δήλωσης του Παραρτήματος Α. 


2. Η υπαγωγή σε ΠΠΔ έχει τη χρονική ισχύ της κατά 
περίπτωση χορηγούμενης άδειας ίδρυσης και λειτουργί¬ 
ας και τροποποιείται αυτοδίκαια εφόσον τροποποιείται 
το άρθρο 6 της παρούσας. 

3. Σε περίπτωση που από την τροποποίηση ή επέκτα¬ 
ση έργου ή δραστηριότητας που εμπίπτει στο πεδίο 
εφαρμογής της παρούσας, αυτό κατατάσσεται πλέον 
στην Κατηγορία Α2 σύμφωνα με τα οριζόμενα στην ΥΑ 
1958/2012 (Β' 21), όπως εκάστοτε ισχύει, ακολουθούνται 
οι αντίστοιχες διαδικασίες περιβαλλοντικής αδειοδό- 
τησης που ορίζονται στον Ν. 4014/2011 (Α' 209), όπως 
εκάστοτε ισχύει. 

Αρθρο 6 

Πρότυπες Περιβαλλοντικές Δεσμεύσεις 

1. Στο Παράρτημα Β, το οποίο προσαρτάται στην 
παρούσα απόφαση και αποτελεί αναπόσπαστο μέρος 
αυτής, περιλαμβάνονται όλες οι ΠΠΔ που εφαρμόζο¬ 
νται κατά περίπτωση στα έργα και δραστηριότητες 
που εμπίπτουν στο πεδίο εφαρμογής της παρούσας. 
Ειδικότερα, και ανάλογα με το είδος του έργου ή της 
δραστηριότητας και τα χαρακτηριστικά του, όπως αυτά 
δηλώνονται στη δήλωση υπαγωγής του Παραρτήματος 
Α, οι ΠΠΔ για κάθε έργο καθορίζονται από τον πίνα¬ 
κα του Παραρτήματος Γ το οποίο προσαρτάται στην 
παρούσα απόφαση και αποτελεί αναπόσπαστο μέρος 
αυτής. 

2. Ο φορέας του έργου ή της δραστηριότητας υπο- 
χρεούται να τηρεί τις ΠΠΔ στις οποίες έχει υπαχθεί. Σε 
κάθε περίπτωση, ο φορέας του έργου ή της δραστηριό¬ 
τητας οφείλει να τηρεί το σύνολο της περιβαλλοντικής 
νομοθεσίας. 

Αρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τροπο¬ 
ποίηση Α.Ε.Π.Ο. που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατι¬ 
κές διατάξεις της παραγράφου 3 του άρθρου 30 του 
Ν. 4014/2011 (Α' 209) για την περιβαλλοντική αδειοδότη- 
ση έργων και δραστηριοτήτων που εμπίπτουν στο πεδίο 
εφαρμογής της παρούσας απόφασης, ολοκληρώνονται 
ως προς την αξιολόγησή τους και εκδίδονται αντίστοιχα 
οι Α.Ε.Π.Ο. και οι αποφάσεις ανανέωσης ή τροποποίη¬ 
σης Α.Ε.Π.Ο., σύμφωνα με τις προϊσχύουσες διατάξεις, 
εκτός εάν ο φορέας του έργου ή της δραστηριότητας 
ζητήσει την υπαγωγή του στις διατάξεις της παρούσας 
απόφασης. 

2. Έργα και δραστηριότητες που εμπίπτουν στο πε¬ 
δίο εφαρμογής της παρούσας απόφασης και διαθέτουν 
Α.Ε.Π.Ο., υπάγονται σε ΠΠΔ σύμφωνα με τα προβλεπόμε- 
να στην παρούσα απόφαση με δήλωση υπαγωγής που 
υποβάλλεται τουλάχιστον ένα (1) μήνα πριν τη λήξη της 
Α.Ε.Π.Ο. Σε περιπτώσεις που κατά τη διάρκεια ισχύος 
της Α.Ε.Π.Ο. πρόκειται να υλοποιηθούν εργασίες επέ¬ 
κτασης, εκσυγχρονισμού ή τροποποίησης του έργου, 
η υπαγωγή σε Π.Π.Δ. γίνεται σύμφωνα με τις διατάξεις 
της παρούσας απόφασης και ανεξαρτήτως του χρόνου 
λήξης της Α.Ε.Π.Ο. 

ΠΑΡΑΡΤΗΜΑ Α 


ΔΗΑΠΙΗ ΥΠΑΓίΙΓΗΣ ΣΕ ΠΡΟΤΥΠΕΣ ΤΤί^ΙΒΑΑΑΟΪΝίΤΪΚΕΣ ΔΕΣΜΕνΣΕΙΣ (Π.Π.Δ.) 

Α. ΓΕΝΙΚΕΣ ΠΛΗΡΟΦΟΡΙΕΣ / ΧΑΡΑΚΤΗΡΙΣΤΙΚΑ ΕΡΓΟΥ 

& ΠΕΡΙΟΧΗΣ ΤΟΥ 

Α.1: Στοιχεία του φορέα του έργου ή της δραστηριότητας 

Επωνυμία: 


Διεύθυνση έδρας: 


ΤηΛέφωνο/ε-ιπαϊΙ/ίαχ: 


Υπεύθυνος επικοινωνίας: 


Α.2.: Λόγος κατάθεσης Δήλωσης Υπαγωγής σε ΠΠΔ 

Α.2.1. Νέο έργο 

□ 

Α.2.2. Εκσυγχρονισμός ή τροποποίηση 
υφιστάμενου έργου 

□ 

Α.2.3. Επέκταση υφιστάμενου έργου 

□ 

Α.2.3.1 Η επέκταση αφορά στην έκταση του έργου 

□ 

Α.2.3.2 Η επέκταση αφορά στη δυναμικότητα του 
έργου 

□ 

Α.2.3.3 Η επέκταση αφορά στην έκταση και στη 
δυναμικότητα του έργου 

□ 

Α.2.4. Υφιστάμενο έργο χωρίς επέκταση ή 
τροποποίηση 

□ 

Α.3.: Στοιχεία του έργου ή της δραστηριότητας 

Α.3.1. Περιοχή του έργου ή της δραστηριότητας 

Θέση-Περιοχή - . (π.χ. τοπικό τοπωνύμιο) 


Δήμος/οι: 


Περιφερειακιί/ες Ενότητα/ες: 


Περιφέρεια/ες: 


Συντεταγμένες Έργου* (χ,γ) στο Εθνικό σύστημα 
συντεταγμένων ΕΓΣΑ 87: 

(*)'■ δίνονται κεντροβαρικά οι συντεταγμένες της έκτασης του 
έργου ή της δραστηριότητας ή οι συντεταγμένες των κορυφών της 
έκτασης 

X 

V 



Α.3.2. Είδος &, μέγεθος του έργου ή της δραστηριότητας 

Είδος έργου 

Στην παρούσα 
στήλη, σημειώνεται 
ανάλογα το είδος 
του έργου 

Δυναμικότητα σε τόνους ετησίως* /έκταση σε 
στρ. για θαλάσσιες μονάδες* 

(*): Για περιπτώσεις μονάδων που πρόκειται να 
επεκταθούν, σημειώνεται η τελική δυναμικότητα 
ή/και η τελική έκταση 

Πόσης φύσεως ιχθυογεννητικοί σταθμοί και 
εκκολαπτήρια 

□ 

Ετήσια δυναμικότητα: . 

Έκταση: . 

Εκτροφή θαλάσσιων ιχθύων 

□ 

Ετήσια δυναμικότητα: . 

Έκταση: . 

Εκτροφή καρκινοειδών και μαλακίων 

Ο 

Ετήσια δυναμικότητα: . 

Έκταση: . 

Εκτροφή ειδών γλυκού νερού (πέστροφες 
κ.λπ.) 

□ 

Ετήσια δυναμικότητα: . 

Έκταση: . 

Εκτροφή αμφιβίων 

□ 

Ετήσια δυναμικότητα: . 

Έκταση: . 

Α.4. Στοιχεία της περιοχής του έργου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. 4.1 

Εντός καθορισμένης ΠΟΑΥ 

ΝΑΙ □ 

ΟΧΙ □ 

Εάν ναι, σημειώστε το όνομα της ΓΐΟΑΥ και το ΦΕΚ δημοσίευσης του Π. Δ/γματος καθορισμού: 

Όνομα: 

ΦΕΚ: 

Α.4.2 

Εντός περιοχής του Δικτύου 
Να+υΓα 2000: 

ΝΑΙ □ 

ΟΧΙ □ 

Εάν ναι, σημειώστε το όνομα και τον κυυδικό της περιοχής ΝαίαΓα 2000: 

Όνομα: 

Κωδικός: 

Α.4.3 

Η έκταση του έργου ή τμήμα 
αυτής βρίσκεται σε περιοχή που 
εμπίπτει στις διατάξεις της 
δασικής νομοθεσίας^; 

(*): το παρόν πεδίο απαιτείται να 
συμπληρωθεί μόνο για χερσαία έργα 

ΝΑΙ □ 

ΟΧΙ □ 

Α.4.4 

Η έκταση του έργου ή τμήμα 
αυτής βρίσκεται σε περιοχή που 
εμπίπτει στις διατάξεις του 
Ν.3028/2002 (ΦΕΚ Α' 153); 

ΝΑΙ □ 

ΟΧΙ □ 

Α.4.5 

Το έργο αναπτύσσεται σε 
χερσαία έκταση; 

ΝΑΙ □ 

ΟΧΙ □ 

Α.4.6 

Η έκταση του έργου εμπίπτει σε 
περιοχή για την οποία 
προκύπτουν συγκεκριμένες 
απαγορευτικές δεσμεύσεις από 
τον χωρικό σχεδίασμά; 

ΝΑΙ □ 

ΟΧΙ □ 

Α.4.7 

Το έργο αναπτύσσεται σε ζώνη 
αιγιαλού, παραλίας, όχθης ή 
παρόχθια ζώνη; 

ΝΑΙ □ 

ΟΧΙ □ 1 

Βάσει των παραπάνω το έργο κατατάσσεται στην Β κατηγορία έργων και 
δραστηριοτήτων της 8 πς ομάδας της ΥΑ 1958/12, όπως ισχύει 


Β. ΕΠΙΣΥΝΑΠΤΟΜΕΝΑ ΔΙΚΑΙΟΛΟΓΗΤΙΚΑ* 


(*): Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 της 
παρούσας απόφασης 


Βεβαίωση της υπηρεσίας δόμησης περί υπαγωγής ή μη της έκτασης του έργου σε 
συγκεκριμένες δεσμεύσεις του χωρικού σχεδιασμού (1) 

□ 

(1) Για έργα: «Εκτροφή ειδών γλυκού νερού (πέστροφες κ.λπ.)» και «Εκτροφή αμφιβίων» 


Γνωμοδότηση του φορέα της ΠΟΛΥ σχετικά με τη δυνατότητα εγκατάστασης της 
μονάδας εντός αυτής, στην οποία να αναφέρεται η θέση και η έκτασή της μονάδας (2) 

□ 

(2) Γ ια έργα: «Πόσης φύσεως ιχθυογεννητικοί σταθμοί και εκκολαπτήρια», «Εκτροφή θαλάσσιων ιχθύων» και 
«Εκτροφή καρκινοειδών και μαλακίων» 


Απόφαση του Περιφερειάρχη, με τυχόν πρόσθετους όρους σύμφωνα με τα 
οριζόμενα στη παράγραφο 3 του άρθρου 10 του Ν. 4014/2011 (ΦΕΚ Α' 209) (3) 

□ 

(3): για έργα που χωροθετούνται σε περιοχές του Δικτύου Ναίασα 2000, 


Πράξη χαρακτηρισμού της έκτασης (καθώς και τελεσιδικία της) σύμφωνα με τις 
διατάξεις του ν. 998/79, όπως ισχύει, ή βεβαίωση της Δασικής Υπηρεσίας με 
απόσπασμα κυρωμένου δασικού χάρτη (εάν υφίσταται στην περιοχή κυρωμένος 
δασικός χάρτης) (4) 

□ 

(4) Γ ια έργα σε χερσαίες εκτάσεις 


Εγκρίσεις από τις αρμόδιες Αρχαιολογικές Υπηρεσίες (5) 

□ 

(5): για έργα που εμπίπτουν στις διατάξεις του Ν. 3028/2002 (ΦΕΚ Α' 153) 

Απόφαση Έγκρισης Περιβαλλοντικών όρων (εάν υπάρχει) 

□ 

Βεβαίωση από την οικεία Κτηματική Υπηρεσία (6ί 

□ 

(6) για έργα σε χερσαίες εκτάσεις εντός ζώνης αιγιαλού, παραλίας, όχθης και παρόχθιας ζώνης 

ΛΛΛο (περινράψτε) 


Ημερομηνία: ... / ... / ... 


Ο φορέας του έργου ή ή Ο Μελετητής 

δραστηριότητας 

Υπογραφή & Σφραγίδα Υπογραφή Σφραγίδα 

ΠΑΡΑΡΤΗΜΑ Β 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

Α. Γενικές Δεσμεύσεις 

Α.1. Ο φορέας του έργου φέρει ακέραια την ευθύνη 
για την τήρηση των Πρότυπων Περιβαλλοντικών Δε¬ 
σμεύσεων (Π.Π.Δ.) έστω και αν μέρος ή το σύνολο των 
εργασιών κατασκευής ή λειτουργίας πραγματοποιού¬ 
νται από τρίτους. 

Α.2. Ο φορέας του έργου να εφοδιαστεί με όλες τις 
απαιτούμενες άδειες και εγκρίσεις (π.χ. κτηνιατρική 
άδεια, άδεια χρήσης νερού, κ.λπ.) σύμφωνα με τα προ- 
βλεπόμενα από τις διατάξεις της κείμενης νομοθεσίας. 

Α.3. Να οριστεί από το φορέα του έργου αρμόδιος 
για τη παρακολούθηση της τήρησης των Π.Π.Δ. και να 
γνωστοποιηθεί το ονοματεπώνυμο του στην κατά πε¬ 
ρίπτωση αρμόδια υπηρεσία του άρθρου 2. 

Α.4. Ο φορέας της μονάδας υποχρεούταί: 

• να επιτρέπει την είσοδο σε κλιμάκια των αρμόδιων 
ελεγκτικών αρχών, 

• να διευκολύνει τον έλεγχο και να παρέχει όλα τα 
απαιτούμενα στοιχεία και πληροφορίες 

• να συμμορφώνεται στις συστάσεις-υποδείξεις των 
αρμόδιων ελεγκτικών οργάνων. 

• να αναφέρει στις αρμόδιες Υπηρεσίες κάθε έκτακτο 
περιστατικό στο περιβάλλον της εκτροφής. 

Α.5. Η λειτουργία και διαχείριση της μονάδας να στη¬ 
ρίζεται στις οδηγίες του επιστημονικού προσωπικού. 

Α.6. Να λαμβάνεται κάθε απαραίτητο μέτρο προκειμέ- 
νου να μη διαφεύγουν εκτρεφόμενα είδη στο περιβάλλον. 

Α.7. Πριν από κάθε τροφοδοσία της μονάδας με γόνο ο 
φορέας του έργου υποχρεούταί να ενημερώνει σχετικά 
την αρμόδια Υπηρεσία Αλιείας και την Κτηνιατρική Υπη¬ 
ρεσία της Περιφερειακής Ενότητας, προκειμένου να πα- 
ρακολουθείται η εφαρμογή των υγειονομικών ελέγχων, 
όπως καθορίζεται στην με αρ. πρωτ. 260417/04.08.94 
Εγκύκλιο του Υπ. Γεωργίας. 

Α.8. Όπου χορηγούνται τροφές για την καλλιέργεια, 
αυτές να διατηρούνται κάτω από αποδεκτά υγιεινές 
συνθήκες ώστε να αποφεύγονται καταστάσεις που μπο¬ 
ρούν να προκαλέσουν την αλλοίωσή τους. 

Α.9. Να εφαρμόζεται η εκάστοτε ισχύουσα κοινοτική 
και εθνική κτηνιατρική νομοθεσία για τα κτηνιατρικά 
φαρμακευτικά προϊόντα, την υγεία, την προστασία, και 
την υγειονομική πιστοποίηση των εκτρεφόμενων ειδών, 
την υγιεινή και ασφάλεια των τροφίμων και τη διαχεί¬ 
ριση των ζωικών υποπροϊόντων, συμπεριλαμβανομένων 
και των νεκρών ατόμων. Ειδικότερα κατόπιν ελέγχου της 
αιτίας θανάτου ή νόσου, να απομακρύνονται, καθημερι¬ 
νά, τα νεκρά και άρρωστα άτομα και να καταστρέφονται 
κατά τρόπο υγειονομικά αποδεκτό, σύμφωνα με τον 
κανονισμό 1069/2009/ΕΚ όπως εκάστοτε ισχύει. Απα¬ 
γορεύεται η απόρριψη ζωικών υποπροϊόντων στο περι¬ 
βάλλον συμπεριλαμβανομένων και των νεκρών ατόμων. 

Α.10. Τα αστικά απορρίμματα που θα προκύπτουν 
από τη λειτουργία της μονάδας να αποθηκεύονται με 
υγειονομικά αποδεκτό τρόπο σε κάδους απορριμμάτων 
που θα διατηρούνται σε άριστη κατάσταση με τακτικό 
πλύσιμο και απολύμανση. Η συλλογή των αστικών απορ¬ 
ριμμάτων να γίνεται είτε από τον οικείο Δήμο είτε από 
αδειοδοτημένη εταιρεία για την συλλογή και μεταφορά 
αποβλήτων, σύμφωνα με τα προβλεπόμενα στις κείμε¬ 
νες διατάξεις (ΚΥΑ 50910/2727/2003, Ν. 4042/2012, κ.λπ.). 

Α.11. Τα υπόλοιπα ρεύματα αποβλήτων που εμπίπτουν 
στην εναλλακτική διαχείριση (λιπαντικά έλαια, συσσω¬ 


ρευτές, ηλεκτρικές στήλες, απόβλητα ηλεκτρικού και 
ηλεκτρονικού εξοπλισμού συμπεριλαμβανομένων των 
λαμπτήρων, ελαστικά, οχήματα τέλους κύκλου ζωής) να 
συλλέγονται και να παραδίδονται σε αδειοδοτημένους 
συλλέκτες ή σε εγκεκριμένα συστήματα εναλλακτικής 
διαχείρισης, σύμφωνα με το Ν. 2939/2001 (ΦΕΚ Α' 179) 
και τις κανονιστικές πράξεις που έχουν εκδοθεί κατ’ 
εξουσιοδότησή του. 

Α.12. Μετά την οριστική παύση της λειτουργίας της μο¬ 
νάδας, να αποκατασταθεί ο χώρος εγκατάστασής της. Η 
διαχείριση υλικών και εξοπλισμού που μετά την οριστική 
παύση λειτουργίας της μονάδας αποτελούν απόβλητα, 
να πραγματοποιηθεί σύμφωνα με τα οριζόμενα στις 
Κ.Υ.Α. 50910/2727/2003 (ΦΕΚ Β' 1909), 13588/2006 (ΦΕΚ 
Β' 383) και 8668/2007 (ΦΕΚ Β' 287), καθώς και στους 
νόμους 2939/2001 (ΦΕΚ Α' 179) και 4042/2012 (ΦΕΚ Α' 24) 
όπως εκάστοτε ισχύουν. 

Α.13. Ο φορέας του έργου, εφόσον αυτό εγκαθίσταται 
και λειτουργεί εντός ΠΟΑΥ, να συμμορφώνεται με τους 
ειδικότερους όρους και περιορισμούς που προκύπτουν 
από την πράξη χαρακτηρισμού και οριοθέτησης της 
ΠΟΑΥ και τον κανονισμό λειτουργίας της. 

Β. Ειδικές δεσμεύσεις ανάλογα με το είδος του έργου 

Β.Ι. Ειδικές δεσμεύσεις για έργα σε χερσαίες περιοχές 

Β.1.1. Ειδικές δεσμεύσεις για τη φάση κατασκευής 

Β.1.1.1. Κατά τη φάση των κατασκευαστικών εργασι¬ 
ών να λαμβάνονται όλα τα απαραίτητα μέτρα για την 
προστασία του περιβάλλοντος της περιοχής, με την 
αποφυγή ρύπανσης των επιφανειακών νερών και του 
περιβάλλοντος χερσαίου χώρου. 

Β.Ι.1.2. Οι κτιριακές και λοιπές εγκαταστάσεις να είναι 
μορφολογικά, αισθητικά και λειτουργικά ενταγμένες 
στο φυσικό περιβάλλον της περιοχής. 

Β.Ι.1.3. Τυχόν τροποποίηση ή επέμβαση σε υφιστάμενο 
έργο υποδομής της περιοχής να γίνεται σε συνεργα¬ 
σία με τους αρμόδιους φορείς διαχείρισης του έργου 
υποδομής, ώστε να εξασφαλίζεται η απρόσκοπτη λει¬ 
τουργία του. 

Β.Ι.1.4. Να εξασφαλιστεί η αντιπλημμυρική προστασία 
της έκτασης ανάπτυξης του έργου και να ληφθούν όλα 
τα απαραίτητα μέτρα για την αποφυγή διαβρώσεων και 
εκπλύσεων υλικών. 

Β.Ι.1.5. Εφόσον για τις κατασκευές απαιτηθούν αδρανή 
υλικά να εξασφαλίζονται αυτά από νομίμως λειτουρ¬ 
γούσες εγκαταστάσεις παραγωγής αδρανών υλικών. 

Β.Ι.1.6. Η τυχόν αφαιρούμενη φυτική γη να διαφυλαχτεί 
κατάλληλα ώστε να χρησιμοποιηθεί σε ενδεχόμενες ερ¬ 
γασίες αποκατάστασης και διαμόρφωσης του περιβάλ¬ 
λοντος χώρου της μονάδας. Άλλως να διατίθεται νόμιμα. 

Β.Ι.1.7. Απαγορεύεται η απόρριψη των προϊόντων εκ- 
σκαφών/διαμορφώσεων σε ρέματα, δασικές εκτάσεις 
και σε οποιοδήποτε άλλο ευαίσθητο οικοσύστημα της 
περιοχής. 

Β.Ι.1.8. Να γίνει περιορισμός των τσιμεντοκαλύψεων του 
εδάφους στις απολύτως απαραίτητες και η αποψίλωση 
βλάστησης να περιοριστεί στον ελάχιστο απαιτούμενο 
βαθμό και αποκλειστικά για τις ανάγκες κατασκευής 
του έργου. 

Β.Ι.1.9. Να λαμβάνονται όλα τα κατάλληλα μέτρα για 
τη μείωση στο ελάχιστο των ηχητικών εκπομπών. Τα 
μηχανήματα και οι συσκευές εργοταξίου που θα χρη¬ 
σιμοποιηθούν κατά την φάση της κατασκευής του έρ¬ 
γου να φέρουν σήμανση ΟΕ, όπου να αναγράφεται η 
εγγυημένη στάθμη ηχητικής ισχύος, όπως προβλέπεται 
στην υπ’ αριθμ. 37393/2003 (ΦΕΚ Β' 1418) κοινή υπουργι- 

κή απόφαση και στην υπ’ αριθμ. 9272/2007 (ΦΕΚ Β'286) 
Κοινή Υπουργική Απόφαση, όπως εκάστοτε ισχύουν. 

Β.Ι.1.10. Κατά την διάρκεια των κατασκευαστικών εργα¬ 
σιών, απαγορεύεται η οποιαδήποτε επί του χώρου του 
εργοταξίου εργασία συντήρησης του μηχανολογικού 
εξοπλισμού (εργοταξιακά οχήματα και μηχανήματα έρ¬ 
γου, οχήματα μεταφοράς προσωπικού και υλικών) που θα 
χρησιμοποιηθεί στην κατασκευή του έργου. Οι εργασίες 
αυτές, εφόσον απαιτηθούν, να πραγματοποιούνται στις 
εγκαταστάσεις κατάλληλα αδειοδοτημένων επιχειρήσεων 

Β.Ι.1.11. Αμέσως μετά το πέρας των κατασκευαστικών 
εργασιών, να απομακρυνθούν οι τυχόν εργοταξιακές 
εγκαταστάσεις, τα μηχανήματα που χρησιμοποιήθηκαν 
και τα πάσης φύσεως πλεονάζοντα υλικά και να γίνει 
πλήρης αποκατάσταση, όλων των χώρων επέμβασης 
με ευθύνη του φορέα του έργου. 

Β.Ι.2. Ειδικές δεσμεύσεις για τη φάση λειτουργίας 

Β.Ι.2.1. Κατά τη φάση λειτουργίας του έργου να λαμ- 
βάνονται όλα τα απαραίτητα μέτρα για την προστασία 
του περιβάλλοντος της περιοχής, με την αποφυγή ρύ¬ 
πανσης των επιφανειακών νερών, του περιβάλλοντος 
χερσαίου χώρου. 

Β.Ι.2.2. Για οποιαδήποτε τυχόν άλλη δραστηριότητα 
ή εγκατάσταση εντός του γηπέδου του έργου, πρέ¬ 
πει προ της υλοποίησης και λειτουργίας της να έχουν 
εξασφαλιστεί όλες οι προβλεπόμενες από την κείμενη 
νομοθεσία άδειες και εγκρίσεις. 

Β.Ι.2.3. Οι ακάλυπτοι χώροι της έκτασης του έργου να 
διατηρούνται καθαροί. 

Β.Ι.2.4. Για τυχόν φυτεύσεις των ακάλυπτων χώρων 
της έκτασης του έργου να προτιμηθούν ενδημικά είδη 
που προσαρμόζονται στις εδαφοκλιματικές συνθήκες 
της περιοχής. 

Β.Ι.2.5. Για την υδροδότηση του έργου να ληφθούν 
όλες οι κατά περίπτωση άδειες και εγκρίσεις, σύμφωνα 
με τις διατάξεις της κείμενης νομοθεσίας. Ειδικότερα, 
ο φορέας του έργου να εφοδιαστεί με άδεια χρήσης 
νερού και εκτέλεσης έργων αξιοποίησης υδάτινων πό¬ 
ρων από τη Δ/νση Υδάτων της οικείας Αποκεντρωμένης 
Διοίκησης και να τηρεί του όρους και τις προϋποθέσεις 
της προαναφερθείσας άδειας, σύμφωνα με την Κ.Υ.Α. 
43504/2005 (ΦΕΚ Β' 1784) και την ΚΥΑ 150559/2011 (ΦΕΚ 
Β' 1440) όπως εκάστοτε ισχύουν. 

Β.Ι.2.6. Τα ύδατα που χρησιμοποιούνται για την υδατο¬ 
καλλιέργεια να επαναχρησιμοποιούνται - ανακυκλώνο¬ 
νται σε αυτήν κατόπιν κατάλληλης επεξεργασίας τους 
και εφ’ όσον η εφαρμοζόμενη τεχνική υδατοκαλλιέρ¬ 
γειας το επιτρέπει. 

Β.Ι.2.7. Τα υγρά απόβλητα της παραγωγικής διαδικα¬ 
σίας της μονάδας να διατίθενται κατόπιν κατάλληλης 
επεξεργασίας σε υδάτινο αποδέκτη της περιοχής σύμ¬ 
φωνα με τη σχετική απόφαση καθορισμού του ως φυ¬ 
σικό αποδέκτη επεξεργασμένων αποβλήτων ή να επα- 
ναχρησιμοποιούνται σύμφωνα με τα αναφερόμενα στις 
διατάξεις της ΚΥΑ 145116/2011 (ΦΕΚ Β'354), όπως ισχύει. 

Β.Ι.2.8. Να τηρούνται όλα τα απαιτούμενα μέτρα πυ¬ 
ροπροστασίας που προβλέπονται από τις σχετικές δι¬ 
ατάξεις ή εγκεκριμένες μελέτες. 

Β.Ι.2.9. Απαγορεύεται η καύση πάσης φύσεως αποβλή¬ 
των και υλικών σε υπαίθριους χώρους. 

Β.Ι.2.10. Οι δεξαμενές εκτροφής να καθαρίζονται και 
να απολυμαίνονται σε περιόδους που μένουν κενές. 

Β.Ι.2.11. Κατά τη διάρκεια λειτουργίας της μονάδας: 

• Ισχύει το Π.Δ. 1180/81 (ΦΕΚ 293/Α/81) περί επιτρεπόμε¬ 
νου ανώτατου ορίου θορύβου που εκπέμπεται στο περι¬ 


βάλλον από τη λειτουργία όλων των σταθερών μηχανο¬ 
λογικών εγκαταστάσεων. Σύμφωνα με το άρθρο 2 παρ. 
5 του άρθρου αυτού, η στάθμη θορύβου μετρούμενη στα 
όρια του οικοπέδου της μονάδας πρέπει να είναι < 55 άΒΑ. 

• Ισχύει η ΚΥΑ 37393/2028/03 (ΦΕΚ 1418/Β/03) «Περί 
μέτρων και όρων για τις εκπομπές θορύβου στο πε¬ 
ριβάλλον από εξοπλισμό προς χρήση σε εξωτερικούς 
χώρους 

Β.Ι.2.12. Τυχόν μηχανήματα που χρησιμοποιούνται στο 
έργο και που κατά τη λειτουργία τους ενδέχεται να 
προκαλέσουν δονήσεις, να εδράζονται σε κατάλληλη 
αντικραδασμική βάση. 

Β.Ι.2.13. Η λειτουργία τυχόν λεβήτων παραγωγής ζε¬ 
στού νερού και θέρμανσης (εφόσον υπάρχουν) να είναι 
σύμφωνη με την υπ’ αριθμ. 189533/2011 (ΦΕΚ Β' 2654) 
υπουργική απόφαση, όπως εκάστοτε ισχύει. Η συντή¬ 
ρηση των εγκαταστάσεων του συστήματος να γίνεται 
σε τακτά χρονικά διαστήματα (π.χ. άπαξ ετησίως για 
τις εγκαταστάσεις παραγωγής ζεστού νερού) και να 
λαμβάνεται φύλλο συντήρησης. 

Β.Ι.2.14. Εάν υπάρχουν δεξαμενές υγρών καυσίμων, 
να είναι εγκατεστημένες εντός κατάλληλων λεκανών 
ασφαλείας, ώστε σε περίπτωση σταδιακής διαρροής ή 
ολικής διάρρηξης των τοιχωμάτων των δεξαμενών, τα 
υγρά καύσιμα να συγκρατηθούν εντός των λεκανών και 
να μη διαφύγουν. 

Β.Ι.2.15. Η επεξεργασία και διαχείριση των αστικής φύ¬ 
σεως υγρών αποβλήτων (όσων δηλ. δεν προέρχονται 
από την παραγωγική διαδικασία) να γίνεται με έναν 
από τους ακόλουθους τρόπους: ί) να διατίθενται σε 
σύστημα σηπτικής απορροφητικής δεξαμενής ή ϋ) να 
διατίθενται σε χημική τουαλέτα ή μι) να διατίθενται σε 
σηπτική δεξαμενή ή ίν) να διατίθενται σε εγκατάσταση 
επεξεργασίας υγρών αποβλήτων. 

Β.Ι.2.16. Να τηρείται χρονολογικό αρχείο με τις ποσό¬ 
τητες των απορριμμάτων, τη φύση, την προέλευση και 
ανάλογα με την περίπτωση, τον προορισμό, τη συχνό¬ 
τητα συλλογής και τον τρόπο μεταφοράς τους και σύμ¬ 
φωνα με τα αναφερόμενα στο άρθρο 20 του ν. 4042/12. 

Β.ΙΙ. Ειδικές δεσμεύσεις για έργα σε υδάτινες περιοχές 
(πλωτές μονάδες) 

Β.ΙΙ.1. Ειδικές δεσμεύσεις για τη φάση κατασκευής 

Β.11.1.1. Στα υλικά κατασκευής ή και εμποτισμού, επάλει¬ 
ψης, βαφής, συγκόλλησης των πλωτών εγκαταστάσεων 
(ιχθυοκλωβοί, αγκυροβόλια, πλωτές εξέδρες εργασί¬ 
ας, κιβώτια κ.λπ.) να μην περιέχονται οι ουσίες που 
αναφέρονται στις αποφάσεις ΑΧΣ 1100/91 (Β' 1008), 
475/2002/03 (Β'208) και 121/2003/03 (Β' 1045), δηλαδή 
ενώσεις υδραργύρου, αρσενικού και οργανοκασσιτερι- 
κές, καθώς και οι λοιπές χημικές ουσίες που θεωρούνται 
επικίνδυνες, σύμφωνα με την σχετική νομοθεσία περί 
επικίνδυνων ουσιών, και για τις οποίες ισχύουν περιορι¬ 
σμοί στην κυκλοφορία και χρήση τους, για το θαλάσσιο 
και γενικότερα το υδάτινο περιβάλλον. 

Β.ΙΙ.1.2. Η αγκύρωση των πλωτών εγκαταστάσεων, να 
ακολουθεί τους κανόνες ορθής αγκυροβόλησης σύμφω¬ 
να με τους κανονισμούς προκειμένου να εξασφαλίζεται 
η ευστάθεια και η ασφάλεια των εγκαταστάσεων και 
των εργαζομένων και να αποφευχθούν κίνδυνοι στη 
ναυσιπλοΐα. 

Β.ΙΙ.1.3. Τα σημεία αγκύρωσης να τοποθετηθούν σε 
περιοχές που θα απέχουν τουλάχιστον 10 μέτρα από 
περιοχές με λιβάδια Ποσειδωνίας (Ροείάοπίδ άσάε). 

Β.11.1.4. Η οριοθέτηση και η σήμανση των πλωτών εγκα¬ 
ταστάσεων να γίνει σύμφωνα με τις υποδείξεις του 

Γενικού Επιτελείου Ναυτικού και της Υπηρεσίας Φάρων 
για την ασφάλεια των ναυτιλομένων στην περιοχή. 

Β.ΙΙ.2. Ειδικές δεσμεύσεις για τη φάση λειτουργίας 

Β.ΙΙ.2.1. Ο φορέας του έργου να συμμορφώνεται με τις 
διατάξεις του Ν. 743/77( ΦΕΚ 319/Α/77), όπως κωδικοποι- 
ήθηκε με το Π.Δ. 55/98 (ΦΕΚ 58/Α/98) «Προστασία του 
Θαλάσσιου Περιβάλλοντος» και λήψη όλων των απα¬ 
ραίτητων μέτρων, καθώς και τυχόν πρόσθετων που θα 
υποδειχθούν από την αρμόδια Λιμενική Αρχή, για την 
αποφυγή ρύπανσης της θάλασσας. Ειδικότερα, να τη¬ 
ρούνται οι διατάξεις που επιβάλλουν τη συλλογή και 
νόμιμη διάθεση όλων των πετρελαιοειδών, λιπαντελαίων, 
λυμάτων, απορριμμάτων και κάθε είδους ρυπογόνων ου¬ 
σιών, σε ευκολίες υποδοχής ή σε καθορισμένο χερσαίο 
χώρο, μετά από σχετική άδεια των αρμόδιων Υπηρεσιών. 

Β.ΙΙ.2.2.0 φορέας του έργου σε συνεννόηση με το φορέα 
της ΠΟΑΥ να μεριμνήσει ώστε οι υδατοκαλλιεργητικές 
του εγκαταστάσεις να εξασφαλίζουν εξοπλισμό πρόλη¬ 
ψης και καταπολέμησης ρύπανσης της θάλασσας από 
πετρελαιοειδή (όπως ικανό έκταμα φράγματος και επαρκή 
ποσότητα απορροφητικών υλικών εγκεκριμένου τύπου), 
που θα υποδειχθεί από τη Λιμενική Αρχή σύμφωνα με 
το Π.Δ. 11/2002 «Εθνικό Σχέδιο Έκτακτης Ανάγκης για την 
αντιμετώπιση περιστατικών ρύπανσης από πετρέλαιο και 
άλλες επιβλαβείς ουσίες» (ΦΕΚ 6/Α/2002), που εκδόθηκε 
κατ’ εξουσιοδότηση του Ν. 2252/1994 (ΦΕΚ 192/Α/1994). Ο εν 
λόγω εξοπλισμός μπορεί να εξασφαλίζεται και με σύναψη 
σύμβασης με εταιρεία που τον διαθέτει. 

Β.ΙΙ.2.3. Για την προστασία των βενθικών οργανισμών 
κάτω από τους κλωβούς από τα παραπροϊόντα εκτρο¬ 
φής και εφόσον παρουσιαστούν προβλήματα ρύπανσης 
και σε συνεννόηση με το φορέα της ΠΟΑΥ, να γίνεται 
περιοδική μετακίνηση των ιχθυοκλωβών. 

Β.ΙΙ.2.4. Τα πλωτά μέσα (π.χ. σκάφη) που τυχόν πραγ¬ 
ματοποιούν κινήσεις εντός της μισθωμένης έκτασης 
της μονάδας οφείλουν να είναι εφοδιασμένα με όλες 
τις απαραίτητες άδειες και να τηρούν τις προδιαγρα¬ 
φές ασφάλειας και προστασίας του περιβάλλοντος που 
προβλέπονται στις διατάξεις της κείμενης νομοθεσίας. 

Β.ΙΙ.2.5. Απαγορεύεται η αλίευση και η παγίδευση των 
ελεύθερων ψαριών (άγριων) εντός της μισθωμένης θα¬ 
λάσσιας έκτασης. 

Β.ΙΙ.2.6. Τα δίχτυα των ιχθυοκλωβών θα πρέπει να δια¬ 
τηρούνται καθαρά, ώστε να εξασφαλίζουν την μέγιστη 
δυνατή κυκλοφορία του νερού και η αλλαγή τους να 
γίνεται κάθε φορά που η κατάσταση καθαριότητάς τους 
καθώς και το μέγεθος των ψαριών το επιβάλλει. Στην 
περίπτωση που απαιτηθεί πλύσιμο αυτών, να γίνεται 
μόνο σε κατάλληλη εγκατάσταση. 

Β.ΙΙ.2.7. Η μονάδα να έχει άπλετο ηλεκτροφωτισμό, 
ώστε να φαίνεται το περίγραμμά της από τα σκάφη τα 
οποία εκτελούν χειρισμούς. 

Β.ΙΙ.2.8. Η χρησιμοποιούμενη τροφή (τεχνητή, συμπυ¬ 
κνωμένη - ροΙΙβΙε) να είναι καλής ποιότητας και η δι- 
ασπορά της να γίνεται σε όλη την έκταση των ιχθυο¬ 
κλωβών. 

Β.ΙΙ.2.9. Γ ια την εξασφάλιση αρίστης ποιότητας τελικού 
προϊόντος και τη μέγιστη ασφάλεια του καταναλωτή οι 
χρησιμοποιούμενες ιχθυοτροφές πρέπει να πληρούν τις 
εκάστοτε ισχύουσες Κοινοτικές και Εθνικές ρυθμίσεις 
ως προς τη σύστασή τους. 

Β.ΙΙ.2.10. Με ευθύνη του φορέα του έργου (εκτός αν 
άλλως καθορίζεται από τον κανονισμό λειτουργίας της 
ΠΟΑΥ) να παρακολουθούνται συστηματικά χαρακτηριστι¬ 
κές παράμετροι της ποιότητας του νερού της μονάδας 


και της άμεσης περιοχής της, με σκοπό την αξιολόγηση 
της κατάστασης διατήρησης του περιβάλλοντος της μο¬ 
νάδας και των σχετικών αποτελεσμάτων της λειτουργίας 
του έργου. Γ ια τη μεθοδολογία παρακολούθησης (παρά¬ 
μετροι που θα μετρώνται, συχνότητα δειγματοληψιών, 
κ.λπ.) ο φορέας του έργου να τηρεί τα αναφερόμενα 
στην πράξη χαρακτηρισμού και οριοθέτησης της ΠΟΑΥ 
και στον κανονισμό λειτουργίας της. Τα αποτελέσματα 
των παραπάνω μετρήσεων να τηρούνται σε έντυπη και 
ηλεκτρονική μορφή και να αποστέλλονται άπαξ ετησίως 
στην Υπηρεσία Περιβάλλοντος της οικείας Περιφέρειας 
και στην Υπηρεσία η οποία εκδίδει την άδεια ίδρυσης 
και λειτουργίας μονάδας υδατοκαλλιέργειας. 

Β.ΙΙ.2.11. Να τηρείται χρονολογικό αρχείο με τις ποσό¬ 
τητες των απορριμμάτων, τη φύση, την προέλευση και 
ανάλογα με την περίπτωση, τον προορισμό, τη συχνό¬ 
τητα συλλογής και τον τρόπο μεταφοράς τους και σύμ¬ 
φωνα με τα αναφερόμενα στο άρθρο 20 του ν. 4042/12. 

Γ. Ειδικές Δεσμεύσεις ανάλογα με περιοχή έργου 

Γ.Ι: Δεσμεύσεις που εφαρμόζονται στην περίπτωση 
έργου εντός εκτάσεων που εμπίπτουν στις διατάξεις 
της δασικής νομοθεσίας: 

Γ.1.1. Η κατασκευή και λειτουργία του έργου να γίνεται 
με τέτοιο τρόπο ώστε να εξασφαλίζεται η μικρότε¬ 
ρη δυνατή επέμβαση στις δασικές εκτάσεις εντός των 
οποίων εγκαθίσταται αυτό. 

Γ.Ι.2. Η υλοτόμηση δασικών δέντρων και θάμνων κα¬ 
θώς και η διάθεση των υλικών που θα προκύψουν να 
γίνει σύμφωνα με τις διατάξεις της κείμενης δασικής 
νομοθεσίας και τις υποδείξεις της αρμόδιας οικείας 
Δασικής Υπηρεσίας. 

Γ.ΙΙ. Δεσμεύσεις που εφαρμόζονται στην περίπτωση 
έργου εντός εκτάσεων που εμπίπτουν στις διατάξεις 
του Ν. 3028/2002 (ΦΕΚ Α' 153): 

Γ.ΙΙ.1. Ο φορέας έργου οφείλει να ακολουθήσει τις δι¬ 
αδικασίες που καθορίζονται στο Ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» (ΦΕΚ Α'153) όπως εκάστοτε ισχύει. 

Γ.ΙΙ.2. Ο φορέας του έργου, οφείλει πριν την έναρξη 
των πάσης φύσεως κατασκευαστικών εργασιών να ει¬ 
δοποιήσει εγκαίρως και εγγράφως τις αρμόδιες Αρχαι¬ 
ολογικές Υπηρεσίες, ώστε να παραστεί εκπρόσωπος 
τους και να τις επιβλέψει. 

Γ.ΙΙ.3. Σε περίπτωση που κατά τη διάρκεια των εργα¬ 
σιών αποκαλυφθούν οποιουδήποτε είδους αρχαία, να 
διακοπούν αμέσως αυτές και να ακολουθήσει ανασκα- 
φική έρευνα, τη συνολική δαπάνη της οποίας (πρόσληψη 
εξειδικευμένου προσωπικού, καταγραφή, συντήρηση, 
σχεδιαστική και φωτογραφική τεκμηρίωση των ευρη¬ 
μάτων, κλπ.) θα αναλάβει ο φορέας του έργου. Από τα 
αποτελέσματα της έρευνας αυτής, θα κριθεί η συνέχιση 
των εργασιών, σύμφωνα με τις διατάξεις του Ν. 3028/02, 
κατόπιν γνωμοδότησης των αρμοδίων οργάνων του Υπ. 
Παιδείας, Θρησκευμάτων, Πολιτισμού και Αθλητισμού. 

Γ.ΙΙ.4. Να τηρούνται οι τυχόν πρόσθετοι στις παρούσες 
ΠΠΔ όροι που θα επιβληθούν από τις αρμόδιες Αρχαι¬ 
ολογικές Υπηρεσίες. 

Γ.ΙΙΙ. Δεσμεύσεις που εφαρμόζονται στην περίπτωση 
έργου εντός περιοχής του Δικτύου ΝβΙυι·3 2000. 

Γ.ΙΙΙ.1. Να τηρούνται οι τυχόν πρόσθετοι στις παρούσες 
ΠΠΔ όροι που επιβλήθηκαν με την απόφαση του Περι¬ 
φερειάρχη (σύμφωνα με την παράγραφο 3 του άρθρου 
10 του Ν. 4014/11), που αποτελεί αναπόσπαστο τμήμα 
των χορηγούμενων ΠΠΔ 

ΠΑΡΑΡΤΗΜΑ Δ 


ΚΑΤΑΛΟΓΟΣ ΕΦΑΡΜΟΖΟΜΕΝΩΝ Π.Π.Δ. 


Α. Υπηρεσία* 15 : . 

(1) : συμπληρώνεται το όνομα της αρμόδιας Υπηρεσίας σύμφωνα με το άρθρο 2 της παρούσας απόφασης 

Β. Αδεια (ζ) : . 

(2) : συμπληρώνεται το όνομα της άδειας στην οποία προσαρτώνται οι ΠΠΔ 

Γ. ϊορέας, θέση και ονομασία έργου (3) : 


(3): συμπληρώνονται τα αντίστοιχα στοιχεία με βάση τα πεδία Α.1, Α.3.1 και Α.3.2 της δήλωσης του Παραρτήματος Α της παρούσας 

απόφασης. 

Δ. Το παραπάνω έργο σύμφωνα με τα δηλωθέντα στοιχεία της δήλωσης υπαγωγής καθώς 
και σύμφωνα με τον πίνακα του Παραρτήματος Γ, υπάγεται στις ακόλουθες Πρότυπες 

Περιβαλλοντικές Δεσμεύσεις (Π.Π.Δ.), του Παραρτήματος Β της ΚΥΑ ./2013 

(5ΕΚ Β' .... ). 

(συμπληρώνονται παρακάτω οι αριθμοί των ΠΠΔ του Παραρτήματος Β της παρούσας απόφασης 
με βάση τον Πίνακα του Παραρτήματος Γ) 

Γενικές Δεσμεύσεις: 

Ειδικές δεσμεύσεις ανάλογα με το είδος της μονάδας: 
Δεσμεύσεις για τη φάση κατασκευής: 


Δεσμεύσεις για τη φάση λειτουργίας: 


Ειδικές δεσμεύσεις ανάλογα με την περιοχή του έργου: 


Σφραγίδα /υπογραφή από υπηρεσία: 


Αρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 2013 

οι ΥΠΟΥΡΓΟΙ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















